CELEX: 32011R0620
Language: da
Date: 2011-06-24 00:00:00
Title: Kommissionens gennemførelsesforordning (EU) nr. 620/2011 af 24. juni 2011 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

25.6.2011   
            
            
               DA
            
            
               Den Europæiske Unions Tidende
            
            
               L 166/16
            
         KOMMISSIONENS GENNEMFØRELSESFORORDNING (EU) Nr. 620/2011
   af 24. juni 2011
   om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra d), og
   ud fra følgende betragtninger:
   
               (1)
            
            
               I fortsættelse af en klage, som visse lande havde indgivet til Verdenshandelsorganisationen (WTO), blev det i en rapport fra et WTO-panel, som blev vedtaget af WTO's konfliktløsningsorgan den 21. september 2010 (2), konkluderet, at Den Europæiske Union bl.a. havde handlet i strid med den almindelige overenskomst om told og udenrigshandel 1994 (GATT 1994) ved for visse informationsteknologiprodukter at have indrømmet en toldbehandling, der var mindre gunstig end den, der er foreskrevet i toldbindingerne i henhold til informationsteknologiaftalen (ITA). Bilag I til forordning (EØF) nr. 2658/87 bør ændres for at bringe det i overensstemmelse med Den Europæiske Unions internationale forpligtelser i henhold til GATT 1994. De nødvendige ændringer er i overensstemmelse med Rådets afgørelse 97/359/EF af 24. marts 1997 om fjernelse af told på informationsteknologiprodukter (3), som godkendte ITA.
            
         
               (2)
            
            
               Ifølge rapporten fra WTO-panelet skulle digital kopiering ikke udgøre fotokopiering i henhold til GATT 1994, og kopieringshastigheden skulle ikke være det eneste tariferingskriterium. Position 8443 31 i bilag I til forordning (EØF) nr. 2658/87 og den tilsvarende toldsats bør derfor ændres i overensstemmelse hermed.
            
         
               (3)
            
            
               Ordlyden i position 8528 71 15 i KN (tidligere 8528 71 13) bør ændres for at medtage set-top bokse, som foruden kommunikationsfunktionen også kan udføre en optagelses- eller gengivelsesfunktion, forudsat at de som følge heraf ikke mister den egentlige karakter af en set-top boks med kommunikationsfunktion.
            
         
               (4)
            
            
               Denne forordning bør træde i kraft den 1. juli 2011 ved udløbet af det rimelige tidsrum, som Den Europæiske Union og de klagende parter har givet Den Europæiske Union til at bringe lovgivningen i overensstemmelse med WTO-forpligtelserne.
            
         
               (5)
            
            
               Eftersom henstillinger i rapporter vedtaget af WTO's konfliktløsningsorgan kun har fremadrettet virkning, bør denne forordning ikke have tilbagevirkende kraft eller give fortolkningsvejledning med tilbagevirkende kraft. Da forordningen ikke kan fungere som fortolkningsvejledning ved tarifering af varer, der er frigivet til fri omsætning inden den 1. juli 2011, bør den ikke tjene som grundlag for tilbagebetaling af told, der er betalt inden den dato.
            
         
               (6)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   Del to, afsnit XVI, i bilag I til forordning (EØF) nr. 2658/87 ændres som angivet i bilaget til denne forordning.
   Artikel 2
   Denne forordning træder i kraft den 1. juli 2011.
   Den har ikke tilbagevirkende kraft og giver heller ikke fortolkningsvejledning med tilbagevirkende kraft.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. juni 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  WT/DS375/R, WT/DS376/R, WT/DS377/R.
   
      (3)  EFT L 155 af 12.6.1997, s. 1.
   
      BILAG
      I del to, afsnit XVI, i bilag I til forordning (EØF) nr. 2658/87 foretages følgende ændringer:
      
                  1)
               
               
                  Kapitel 84 ændres således:
                  
                              a)
                           
                           
                              Linjen for KN-kode 8443 31 10 udgår.
                           
                        
                              b)
                           
                           
                              Mellem linjen for KN-kode 8443 31 10 og linjen for KN-kode 8443 31 91 udgår »– – – Andre varer«.
                           
                        
                              c)
                           
                           
                              Der indsættes følgende linje for KN-kode 8443 31 20:
                              
                                          »8443 31 20
                                          
                                       
                                       
                                          – – – Maskiner med digital kopiering som hovedfunktion, hvor kopieringen udføres ved at skanne originalen og printe kopierne på en elektrostatisk printer …
                                       
                                       
                                          2,2
                                       
                                       
                                          p/st«
                                       
                                    
                        
                              d)
                           
                           
                              Der indsættes følgende linje for KN-kode 8443 31 80:
                              
                                          »8443 31 80
                                          
                                       
                                       
                                          – – – Andre maskiner …
                                       
                                       
                                          Fri
                                       
                                       
                                          p/st«
                                       
                                    
                        
                              e)
                           
                           
                              Linjen for KN-kode 8443 31 91 udgår.
                           
                        
                              f)
                           
                           
                              Linjen for KN-kode 8443 31 99 udgår.
                           
                        
            
                  2)
               
               
                  Kapitel 85 ændres således:
                  
                              a)
                           
                           
                              Linjen for KN-kode 8528 71 13 udgår.
                           
                        
                              b)
                           
                           
                              Der indsættes følgende linje for KN-kode 8528 71 15:
                              
                                          »8528 71 15
                                          
                                       
                                       
                                          – – – – Apparater med en mikroprocessorstyret anordning med indbygget modem, der giver adgang til internettet og gør det muligt at udveksle informationer interaktivt og modtage fjernsynssignaler (såkaldte »set-top bokse med kommunikationsfunktion«, herunder apparater med indbygget udstyr, der kan udføre en optagelses- eller gengivelsesfunktion, forudsat de bevarer den væsentlige karakter af en set-top boks med kommunikationsfunktion) …
                                       
                                       
                                          Fri
                                       
                                       
                                          p/st«
                                       
                                    
                        
                              c)
                           
                           
                              Linjen for KN-kode 8528 71 90 udgår.
                           
                        
                              d)
                           
                           
                              Der indsættes følgende linjer efter KN-kode 8528 71 19:
                              
                                           
                                       
                                       
                                          – – – Andre varer:
                                       
                                       
                                           
                                       
                                       
                                           
                                       
                                    
                                          »8528 71 91
                                          
                                       
                                       
                                          – – – – Apparater med en mikroprocessorstyret anordning med indbygget modem, der giver adgang til internettet og gør det muligt at udveksle informationer interaktivt og modtage fjernsynssignaler (såkaldte »set-top bokse med kommunikationsfunktion«, herunder apparater med indbygget udstyr, der kan udføre en optagelses- eller gengivelsesfunktion, forudsat de bevarer den væsentlige karakter af en set-top boks med kommunikationsfunktion) …
                                       
                                       
                                          Fri
                                       
                                       
                                          p/st
                                       
                                    
                                          
                                             8528 71 99
                                          
                                       
                                       
                                          – – – – Andre varer …
                                       
                                       
                                          14
                                       
                                       
                                          p/st«